Granville T. Woods

**Granville Tailer Woods** (født 23. april 1856 i Columbus, Ohio, død 30. januar 1910 i New York) var en amerikansk oppfinner med mer enn femti patenter. 

Han var kjent som «den svarte Edison» og gikk på skolen til han var ti år, da han begynte å arbeide i en maskinhandel. Etter hvert ble han ansatt ved *Dayton and Southwestern Railroad* før han åpnet sitt eget elektrikerfirma, *Woods Electric Company*, ved Fountain Square i Cincinnati. I 1890 flyttet han firmaet til New York.

Han var den første afroamerikaner som utdannet seg til ingeniør. Han var selvlært og konsentrerte det meste av sitt arbeid på tog, trikker og sporveier. En av hans mest kjente oppfinnelser var *Synchronous Multiplex Railway Telegraph*, Multiplex-telegrafen, slik at en lokomotivfører for første gang kunne sende og motta beskjeder mens toget var i fart. Systemet reddet mange menneskeliv, siden en togfører nå kunne advare en annen, f.eks om skade på skinnegangen. Woods' arbeid sikret en tryggere og bedre transportsystem i amerikanske byer.
 
To ganger måtte Woods forsvare seg i retten mot Thomas Edison vedrørende Multiplex-telegrafen, etter at Edison urettmessig hevdet at oppfinnelsen var hans. Woods vant i retten, og Edison tilbød ham en stilling i sitt firma, noe Woods avslo. I stedet grunnla han og broren Lyates *Railway Telegraph Company* i 1884 og førte slik sine ideer ute i livet. *Brooklyn Historic Railway Association* har listeført de oppfinnelsene Woods patenterte som gjorde det mulig å konstruere tunnelbanen i New York. Woods oppfant den versjonen av elektrisk utstyr som ga trolley'en sitt navn, selv om den iblant omtales *light rail*, dvs. «bybane». 

Woods oppfant også «den tredje skinnen» som gir strøm til motoren og holder toget støtt på sporet. Dette systemet er fortsatt i bruk i tunnelbaner, også i Oslo og i New York. Han oppfant videre en automatisk brems og en rugekasse for egg, og forbedringer av andre oppfinnelser som sikring, telegraf, telefon og grammofon. På slutten av livet solgte han en rekke av sine innretninger til selskaper som Westinghouse, *[[General Electric]]* og *American Engineering.

Woods giftet seg aldri og døde på [[Harlem|Harlem hospital i New York]] etter en [[hjerneblødning]]. Han levde da i [[fattigdom]]. Først i 1969 ble en [[barneskole]] i [[Brooklyn]] oppkalt etter ham. Woods er gravlagt på St. Michaels kirkegård i East Elmhurst, [[Queens]], New York.

== Referanser ==
<references />

== Litteratur ==
* Head, David L. (2013): *Granville T. Woods: African-American Communications and Transportation Pioneer*, Pittsburgh, Pennsylvania, USA : RoseDog Books, ISBN 978-1-4349-7841-7
* Fouché, Rayvon (2003): «Liars and Thieves : Granville T. Woods and the Process of Invention» i: *Black Inventors in the Age of Segregation : Granville T. Woods, Lewis H. Latimer, and Shelby J. Davidson*, Baltimore, Maryland, USA : The Johns Hopkins University Press, ISBN 0-8018-7319-3, s. 26-81
* Hall, Alonzo Louis (1907): *The Ancient, Medieval, and Modern Greatness of the Negro*, Memphis, Tennessee, USA : Striker Print, s. 158.
* Haley, James T. (1895): *Afro-American Encyclopedia; or, the Thoughts, Doings, and Sayings of the Race*, Nashville, Tennessee, USA : Haley & Florida, s. 225, 576-578
* Simmons, Rev. William J. (1887): *Men of Mark: Eminent, Progressive and Rising'', Cleveland, Ohio, USA : George M. Rewell & Co., s. 106-112

## Eksterne lenker
* Biografi av Granville T. Woods hos MIT Inventor of the Week 
* Biografi av Granville T. Woods hos National Inventors Hall of Fame
* Biografi av Granville T. Woods hos IEEE